# data[].attributes.body
นางสาวศศิธร ผลสุข
รหัสนักศึกษา 64040101201
คณะครุศาสตร์ สาขาวิชาภาษาไทย
ชั้นปีที่ 2/19

# data[].attributes.headline
ประสบการณ์ลงแข่งคำคมโอเพ่นครั้งแรก

# data[].attributes.subject
ประสบการณ์ลงแข่งคำคมโอเพ่นครั้งแรก

# data[].attributes.body
การแข่งขัน 𝗠𝗔𝗫 𝗣𝗟𝗢𝗬𝗦 𝗘𝗗-𝗦𝗣𝗢𝗥𝗧 𝗡𝗢𝗥𝗧𝗛𝗘𝗔𝗦𝗧𝗘𝗥𝗡 𝗖𝗛𝗔𝗠𝗣𝗜𝗢𝗡𝗦𝗛𝗜𝗣 𝟮𝟬𝟮𝟮  วันที่ 9-10 กรกฎาคม 2565
ณ อุดรธานีฮอลล์ ชั้น 4 ศูนย์การค้าเซ็นทรัล อุดรธานี
ย้อนกลับไปสมัยมัธยมซ้อมคำคมครั้งล่าสุดคือ ม.5 ซึ่งไม่ได้ซ้อมมา 2 ปีกว่า ๆ แต่ก็ลงชื่อสมัครแข่งเฉยเลย เพราะเห็นว่าแข่งอยู่จังหวัดอุดรธานี ในการแข่งขันครั้งนี้ไม่เหมือนครั้งก่อน ๆ ที่เคยผ่านมา เป็นการแข่งขันระดับโอเพ่นก็คือให้อิสระกับผู้แข่งขันไม่จำกัดอายุ  ผู้แสมัครแข่งขันภายในรุ่นโอเพ่นก็จะประกอบไปด้วยครูต่าง ๆ โค้ชของนักเรียนผู้เข้าแข่งขันรุ่นอื่น นักศึกษามหาวิทยาลัยต่าง ๆ หรือเยาวชนทั่วไป การแข่งขันค่อนข้างจะตึงเครียดบวกกับที่ตัวเองไม่ได้ซ้อมมา 2 ปีกว่า ๆ แต่ก็ประทับใจที่ตัวเองได้รับรางวัลอันดับที่ 4 มาได้

# data[].attributes.attachment_link.title
เกียติบัตรโอเพ่น

# data[].attributes.headline
ไปเที่ยวกับกลุ่มแก๊งระดับปริญญาตรีครั้งแรก

# data[].attributes.subject
ไปเที่ยวกับกลุ่มแก๊งระดับปริญญาตรีครั้งแรก

# data[].attributes.body
สถานที่ที่ไปคือ สวนพฤกษศาสตร์ภูฝอยลม ๖๐ พรรษา มหาราชินี จังหวัดอุดรธานี เป็นที่น่าประทับใจเพราะว่า พวกเราเคยคุยกันหลายครั้งว่าจะไปเที่ยวสถานที่ต่าง ๆ ด้วยกันหลายที่แต่ไม่ได้ไปสักที่ ถึงวันนัดหมายทุกคนต่างไม่ว่างบ้าง ตื่นไม่ทันบ้าง ทำให้ล่มตลอด555 และแล้วพวกเราก็นัดหมายกันอีกครั้งไปพักผ่อน ชมวิว ที่ภูฝอยลม 2 วัน 1 คืน ถึงวันไปก็ตื่นแต่เช้าเตรียมออกเดินทางตั้งแต่ 8 โมง(เพราะว่านัดกัน 8 โมง) แต่!!! ได้ออกเดินทางจริง ๆ 10 โมง เกือบล่มอีกครั้ง แต่พวกเราก็ไปถึงที่หมายจนได้555 พอไปถึงภูฝอยลม เงียบสงบมาก (น่าจะพึ่งเปิดด้วยเลยยังไม่มีคนมาเที่ยว) พอถึงบ้านพักที่จองไว้ อินเทอร์เน็ตเล่นไม่ได้ มีเพียงโทรทัศน์เครื่อง 1 ให้ดูตอนกลางคืน เรียกได้ว่าพักผ่อนของจริง (ได้นอนตั้งแต่ 3 ทุ่ม555) พอตื่นเช้ามาวันที่ 2 พวกเราก็อาบน้ำแต่งตัวกันตั้งแต่ตี 4 ออกไปชมพระอาทิตย์ขึ้นและเก็บของเตรียมกลับ

# data[].attributes.headline
ประสบการณ์ การฝึกปฏิบัติวิชาระหว่างเรียน 1 (SIL1) 

# data[].attributes.subject
ประสบการณ์ การฝึกปฏิบัติวิชาระหว่างเรียน 1 (SIL1) 

# data[].attributes.body
การฝึกปฏิบัติวิชาระหว่างเรียน 1 (SIL1)
ณ โรงเรียนบ้านหมากแข้ง ปีการศึกษา 2564
จากการฝึกปฏิบัติวิชาครั้งนี้ซึ่งเป็นครั้งแรก เนื่องจากเป็นอีกหนึ่งวิชาในหลักสูตร ในการมาครั้งนี้ก็ได้สิ่งดี ๆ มากมาย
การไปสังเกตการณ์สอนที่โรงเรียนบ้านหมากแข้งถือว่าเป็นประสบการณ์ใหม่เพราะว่าแหล่งเรียนรู้ที่ดี สำหรับนักศึกษาครู ก็เพราะว่าเราจะเป็นครูในอนาคต ดังนั้น ก็ให้นักศึกษาครูได้ไปเรียนรู้จากของจริงนั่นก็คือ “นักเรียน” จากใน “โรงเรียน” สถานที่จริงที่ใคร ๆ ก็เคยผ่านมา แต่ตอนนี้ผ่านไปหลายปี เราจึงต้องไปเรียนรู้วิวัฒนาการของเด็ก ๆ ในยุคนั้นเพื่อนำไปปรับใช้กับการสอนในชีวิตจริง อีกทั้งได้เรียนรู้เทคนิคในการสอน ทางโรงเรียนมีการสอนหลากหลายเทคนิคในยุคโควิด-19 มีการแยกนักเรียนออกเป็น2ห้องในระหว่างการเรียน ซึ่งสอดคล้องกับมาตรการในยุคนี้ มีกิจกรรมเคารพธงชาติอย่างกระทัดรัดไม่ยืดยื้อเวลา นักเรียนให้ความร่วมมือเป็นอย่างดี และทางโรงเรียนก็ให้ความร่วมมือเป็นอย่างมาก ทางคุณครูให้คำแนะนำและข้อมูลไม่ขาดตกบกพร่อง โดยรวมแล้วถือว่าไม่ผิดหวังเลยที่เลือกซิบในโรงเรียนนี้เป็นปีแรก ได้เรียนรู้หลายอย่างในการนำไปประยุกต์ความเป็นครูในอนาคตอย่างแน่นอน

# data[].attributes.attachment_link.title
LINE_ALBUM_สังเกตการสอน รร บ้านหมากแข้ง 7-11 กุมภาพั

# data[].attributes.headline
ช่วงระดับมัธยมปลายได้เป็นตัวแทนในการแข่งขันเกมต่ออักษรภาษาไทยระดับชาติ

# data[].attributes.subject
ช่วงระดับมัธยมปลายได้เป็นตัวแทนในการแข่งขันเกมต่ออักษรภาษาไทยระดับชาติ

# data[].attributes.body
คำคม (Kumkom) เป็นเกมต่ออักษรไทยให้เป็นศัพท์ภาษาไทย ซึ่งคล้ายกับเกมต่อศัพท์ภาษาอังกฤษ (Scrabble / Crossword) ที่ต้องจัดเรียงตัวเบี้ยอักษรที่จับขึ้นมาแบบสุ่มเรียงให้เป็นคำและวางลงบน กระดาน แต่เกมต่อศัพท์ภาษาไทย คำคม จะใช้เบี้ยที่เป็นพยัญชนะ สระ และวรรณยุกต์ในภาษาไทยเข้ามาแทน และมีกติกาที่แตกต่างจากการเล่นเกมต่อสมการคณิตศาสตร์ A-Math และเกมต่อศัพท์ภาษาอังกฤษ Crossword คือการนำศัพท์เก่าออกจากกระดานและให้เหลือแต่คำล่าสุดที่ลงเอาไว้
ประทับใจในการแข่งขันครั้งนี้คือ เป็นงานศิลปหัตถกรรมจึงใช้คำศัพท์ในพจนานุกรม ฉบับราชบัณฑิตยสถาน พ.ศ.2554 ดิฉันเป็นตัวแทนในการแข่งขันเกมต่ออักษรภาษาไทยระดับชาติ และได้รับรางวัลระดับเหรียญทองกลับมาสู่โรงเรียนของตัวเอง กว่าจะมาถึงขั้นนี้ต้องฝึกซ้อมทุก ๆ ตอนเย็นหลังเลิกเรียน อ่านคำศัพท์เพื่อให้จำคำได้มากที่สุด ต้องผ่านอุปสรรคการคัดเลือกระหว่างเขตพื้นที่การศึกษา เลือกเฉพาะที่ 1 ของระดับเขตเพื่อไปแข่งขันต่อในระดับชาติ.

# data[].attributes.headline
การได้เป็นนักศึกษาในมหาวิทยาลัยราชภัฏอุดรธานี

# data[].attributes.subject
การได้เป็นนักศึกษาในมหาวิทยาลัยราชภัฏอุดรธานี

# data[].attributes.body
ประทับใจที่ได้มาศึกษาต่อในระดับปริญญาตรีที่มหาวิทยาลัยราชภัฏอุดรธานี คณะครุศาสตร์ สาขาวิชาภาษาไทย ทำให้ได้เจอเพื่อนใหม่ อาจารย์ใหม่ สิ่งรอบข้างที่แปลกใหม่เพราะว่าได้มาศึกษาที่ไม่ใช่ภูมิลำเนาของตัวเอง ต้องปรับตัวสักระยะเพื่อให้เข้ากับเพื่อน ๆ ทุกคนต่างมาจากหลายจังหวัด หลายสถาบันมารวมกันเป็นหนึ่งเดียวแต่สุดท้ายพวกเราก็เข้ากันได้และคอยช่วยเหลือซึ่งกันและกัน พี่ ๆ ในสาขาก็ให้การต้อนรับเป็นอย่างดี คอยให้คำแนะนำเรื่องต่าง ๆ อยู่เสมอ สุดท้ายต้องขอบคุณคนที่คอยซัพพอร์ตและตัวเองที่อดทนอ่านหนังสือสอบจนได้มาศึกษาที่มหาวิทยาลัยแห่งนี้